section_heading: Originalni životopis (prije Legenda)
paragraph_text: U šesnaestoj godini, Lara nastavlja školovanje u poznatoj školi Gordonstoun u Škotskoj, gdje je razvila ljubav prema penjanju po stijenama, često pobjegavši u brda tijekom treninga netballa. Jednog dana u Gordonstounu, Lara je naišla na poznato ime; glasoviti arheolog Werner Von Croy na naslovnici National Geographica na stolu u predsoblju, koji je prije podučavao Laru u Wimbledonu, zaiskrivši zanimanje za arheologiju u njoj. Čuvši za ekspediciju u Angkor Wat u Kambodži, Lara je inzistirala svojim roditeljima da joj dopuste da ide s Von Croyem. Larin otac se složio da bi to bilo dobro za njezino obrazovanje te je kontaktirao Von Croya i dogovorio da se Lara pridruži ekspediciji. Ekspedicija je ostavila Laru zaljubljenu u arheologiju i postala inspiracija za njezine buduće pothvate. Završila je katastrofalno, kada je Von Croyova nepažnja i arogancija aktivirala zamku od koje je ostao zapečaćen u grobnici. Lara je bila prisiljena ostaviti ga da ne bi i sama doživjela istu sudbinu. Von Croy je preživio, ali taj incident je uzrokovao zamjerku među njima.